Маршрут завяршаўся, але адказ на сваё галоўнае пытанне я так і не знайшла. За пералікам сваіх праектаў і акцый мае суразмоўцы часта губляліся, калі размова заходзіла пра вынік. Канкрэтныя навыкі, якія мы абавязаны выпрацоўваць у нашых дзяцей, яны стараліся вызначыць агульнымі фразамі. А калі ёсць толькі агульныя словы, гэта гаворыць пра тое, што ў нас няма разумення, што канкрэтна нам трэба рабіць. Мы выхоўваем навобмацак.